CELEX: 32013R1404
Language: lv
Date: 2013-12-20 00:00:00
Title: Komisijas Īstenošanas regula (ES) Nr. 1404/2013 ( 2013. gada 20. decembris ) par atļauju lietot no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparātu kā barības piedevu gaļas cūkām (atļaujas turētājs BASF SE )  Dokuments attiecas uz EEZ

21.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 349/88
            
         KOMISIJAS ĪSTENOŠANAS REGULA (ES) Nr. 1404/2013
   (2013. gada 20. decembris)
   par atļauju lietot no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparātu kā barības piedevu gaļas cūkām (atļaujas turētājs BASF SE)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums attiecībā uz jaunu lietojumu no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparātam. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Minētais pieteikums attiecas uz atļauju jaunā veidā lietot no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparātu kā barības piedevu gaļas cūkām, un to paredzēts klasificēt piedevu kategorijā “zootehniskās piedevas”.
            
         
               (4)
            
            
               Ar Komisijas Regulu (EK) Nr. 271/2009 (2) minēto preparātu uz desmit gadu termiņu atļāva lietot atšķirtiem sivēniem, gaļas cāļiem, dējējvistām, gaļas tītariem un gaļas pīlēm, bet ar Komisijas Īstenošanas regulu (ES) Nr. 1068/2011 (3) – dējējvistu cāļiem, vaislas tītariem, vaislai audzētiem tītariem, citu retāk audzētu sugu mājputniem (izņemot gaļas pīlēm) un dekoratīvajiem putniem.
            
         
               (5)
            
            
               Eiropas Pārtikas nekaitīguma iestāde (“iestāde”) 2013. gada 18. jūnija atzinumā (4) apstiprināja savus iepriekšējos secinājumus, ka saskaņā ar ierosinātajiem lietošanas nosacījumiem no Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparātam nav negatīvas ietekmes uz dzīvnieku veselību, cilvēku veselību vai vidi. Iestāde secināja, ka tas varētu būt iedarbīgs gaļas cūkām. Iestāde neuzskata, ka būtu vajadzīgas īpašas prasības attiecībā uz uzraudzību pēc laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barībā esošās piedevas analītisko metodi.
            
         
               (6)
            
            
               No Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparāta izvērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tādējādi šo preparātu būtu jāļauj lietot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā aprakstīto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 20. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  Komisijas 2009. gada 2. aprīļa Regula (EK) Nr. 271/2009 par atļauju dzīvnieku barībā izmantot endo-1,4-beta-ksilanāzes un endo-1,4-beta-glikanāzes preparātu atšķirtiem sivēniem, gaļas cāļiem, dējējvistām, gaļas tītariem un gaļas pīlēm (atļaujas turētājs – BASF SE) (OV L 91, 3.4.2009., 5. lpp.).
   
      (3)  Komisijas 2011. gada 21. oktobra Īstenošanas regula (ES) Nr. 1068/2011 par atļauju izmantot no Aspergillus niger (CBS 109.713) iegūtas endo-1,4-beta-ksilanāzes un no Aspergillus niger (DSM 18404) iegūtas endo-1,4-beta-glikanāzes fermentu preparātu kā barības piedevu dējējvistu cāļiem, vaislas tītariem, vaislai audzētiem tītariem, citu retāk audzētu sugu mājputniem (izņemot gaļas pīlēm) un dekoratīvajiem putniem (atļaujas turētājs BASF SE) (OV L 277, 22.10.2011., 11. lpp.).
   
      (4)  EFSA Journal 2013; 11(7):3285.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktīvās vienības/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a7
               
               
                  BASF SE
               
               
                  Endo-1,4-beta-ksilanāze
                  EC 3.2.1.8
                  Endo-1,4-beta-glikanāze
                  EC 3.2.1.4
               
               
                  
                     Piedevas sastāvs
                  
                  No Aspergillus niger iegūtas endo-1,4-beta-ksilanāzes (CBS 109.713) un no Aspergillus niger iegūtas endo-1,4-beta-glikanāzes (DSM 18404) preparāts ar šādu minimālo aktivitāti:
                  5 600 TXU (1) un 2 500 TGU (2)/g.
                  Cietā un šķidrā veidā.
                  
                     Aktīvās vielas raksturojums
                  
                  No Aspergillus niger iegūta endo-1,4-beta-ksilanāze (CBS 109.713) un no Aspergillus niger iegūta endo-1,4-beta-glikanāze (DSM 18404)
                  
                     Analītiskā metode
                      (3)
                  
                  Endo-1,4-beta-ksilanāzes aktivitātes kvantificēšanai:
                  viskozimetriskā metode, kas pamatojas uz viskozitātes samazināšanos, endo-1,4-beta-ksilanāzei iedarbojoties uz ksilānu, kas satur substrātu (kviešu arabinoksilānu), ja pH ir 3,5 un temperatūra 55 °C.
                  Endo-1,4-beta-glikanāzes aktivitātes kvantificēšanai:
                  viskozimetriskā metode, kas pamatojas uz viskozitātes samazināšanos, endo-1,4-beta-glikanāzei iedarbojoties uz glikānu, kas satur substrātu (miežu beta-glikānu), ja pH ir 3,5 un temperatūra 40 °C.
               
               
                  Gaļas cūkas
               
               
                  —
               
               
                  560 TXU
                  250 TGU
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas nosacījumus un noturību pret granulēšanos.
                           
                        
                              2.
                           
                           
                              Ieteicamās devas uz kilogramu kompleksās barības: 560-840 TXU/250-375 TGU.
                           
                        
                              3.
                           
                           
                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.
                           
                        
               
                  2024. gada 12. janvāris
               
            
         (1)  1 TXU ir fermenta daudzums, kas 55 °C temperatūrā un pie pH 3,5 no kviešu arabinoksilāna izdala 5 mikromolus reducējošo cukuru (ksilozes ekvivalentu) minūtē.
      
         (2)  1 TGU ir fermenta daudzums, kas 40 °C temperatūrā un pie pH 3,5 no miežu beta-glikāna izdala 1 mikromolu reducējošo cukuru (glikozes ekvivalentos) minūtē.
      
         (3)  Sīkāka informācija par analītiskajām metodēm atrodama references laboratorijas tīmekļa vietnē:
      http://irmm.jrc.ec.europa.eu/EURLs/EURL_feed_additives/Pages/index.aspx